**Cam 6, Teclyn 6:**

Gweithio mewn partneriaeth â gwasanaethau gofalwyr ifanc

08

**Fal**

**Gwasanaethau Gofalwyr Ifanc**

Gall gweithio mewn partneriaeth â gwasanaeth gofalwyr ifanc wella’n sylweddol ar y gefnogaeth y mae’r ysgol yn ei rhoi i ofalwyr ifanc ac yn aml gall helpu i hwyluso adnabod gofalwyr ifanc.

Mae mwy na 350 o wasanaethau gofalwyr ifanc ledled y Deyrnas Unedig. Mae gwasanaethau gofalwyr ifanc yn gweithio mewn amrywiaeth o ffyrdd ac yn darparu gwahanol fathau o gefnogaeth i ofalwyr ifanc.

Mae gwefan yr Ymddiriedolaeth Gofalwyr a'r Pecyn Cymorth Gofalwyr Ifanc yn galluogi defnyddwyr i ddysgu am fanylion gwasanaethau gofalwyr ifanc yn lleol:

[www.carers.org/carers-services/find-your-local-service](http://www.carers.org/carers-services/find-your-local-service)

ledled y Deyrnas Unedig:

[www.youngcarer.com/young-carers-services](http://www.youngcarer.com/young-carers-services)

Cymru:

<http://youngcarerstoolkit.co.uk/index.php/links>

**Pa fathau o gefnogaeth mae gwasanaethau gofalwyr ifanc yn eu darparu i ofalwyr ifanc?**

Bydd pob gwasanaeth gofalwyr ifanc yn amrywio o ran eu darpariaeth. Fel arfer maent yn cefnogi plant a phobl ifanc rhwng 5 a 18 oed drwy:

* Gynnal clybiau a gweithgareddau a/neu ddarparu cyfnod seibiant

Bydd gofalwyr ifanc yn cael amser gwerthfawr i ffwrdd oddi wrth eu swyddogaeth ofalu i gymdeithasu a dod i gyswllt â gofalwyr ifanc eraill mewn sefyllfa debyg iddynt

* Gynnig cefnogaeth 1:1

Gall eich gwasanaeth gofalwyr ifanc lleol hefyd ddarparu cefnogaeth emosiynol trwy ddefnyddio gweithwyr cefnogi, mentoriaid neu gynghorwyr. Mae gweithwyr cefnogi gofalwyr ifanc yn gatalyddion ar gyfer newid cadarnhaol ym mywydau gofalwyr ifanc, ac maent yn rhywun y gall y gofalwr ifanc ddibynnu arnynt. Weithiau, dyma'r unig oedolion y bydd gofalwr ifanc yn ymddiried ynddynt.

* Gwaith teulu cyfan

Mae llawer o wasanaethau gofalwyr ifanc yn gweithio gyda'r teulu cyfan. Gall mynd i'r afael ag anghenion y teulu cyfan, gan gynnwys sicrhau mynediad at wasanaethau priodol a budd-daliadau, leihau cyfrifoldebau gofalu gofalwr ifanc. Mae llawer o deuluoedd nad ydynt yn cael cymorth cyfannol o unrhyw le arall.

**Pa gymorth all gwasanaeth gofalwyr ifanc ei ddarparu i ysgolion?**

Dylai ysgolion sefydlu protocolau gyda'u gwasanaeth gofalwyr ifanc lleol er mwyn sicrhau bod gwybodaeth effeithiol yn cael ei rhannu rhwng y gwasanaeth a'r ysgol. Bydd hyn:

* yn gwneud yn siŵr bod yr ysgol a’r gwasanaeth yn hysbysu ei gilydd, gyda chaniatâd priodol, pan fyddant yn adnabod gofalwr ifanc.
* yn llywio pa fath o gefnogaeth a ddarperir i'r gofalwr ifanc.
* yn galluogi monitro effeithiol o sut mae anghenion y gofalwyr ifanc yn cael eu bodloni.
* Gan ddibynnu ar adnoddau, efallai y gall gwasanaethau gofalwyr ifanc hefyd gynnig cymorth i ysgolion yn y gymuned leol. Gall hyn gynnwys:
* Cefnogaeth i ddatblygu, gweithredu ac adolygu darpariaeth yr ysgol ar gyfer gofalwyr ifanc.
* Hyfforddiant a chodi ymwybyddiaeth ymhlith staff yr ysgol.
* Cynnal gwasanaethau sy’n sôn am ofalwyr ifanc.
* Darparu cefnogaeth mewn gwersi ABCh
* Gwaith unigol neu waith grŵp gyda gofalwyr ifanc.
* Hyfforddi cyfoedion-fentoriaid.
* Grwpiau amser cinio neu grwpiau ar ôl ysgol.

Dylai ysgolion ystyried defnyddio’r Grant Amddifadedd Disgyblion i brynu cefnogaeth ac arbenigedd o’r fath.

Tra gall gwasanaethau gofalwyr ifanc yn aml ddarparu cefnogaeth i ysgolion, a thra bod y cymorth hwn yn amhrisiadwy, ni allant, ac nid ydynt, yn cymryd lle dull ysgol gyfan o ymdrin â materion gofalwyr ifanc.

Er mwyn diwallu anghenion gofalwyr ifanc yn eich ysgol, mae'n hanfodol bod holl staff yr ysgol yn ymrwymedig i gyflwyno ethos ysgol gyfan gadarnhaol lle mae gofalwyr ifanc a'u teuluoedd yn cael eu parchu a'u gwerthfawrogi gan y disgyblion, y staff a chymuned ehangach yr ysgol ac yn teimlo'n ddiogel ac yn hyderus wrth gael mynediad at gefnogaeth.

**Sefydlu cysylltiadau gyda’ch gwasanaeth gofalwyr ifanc**

Wrth sefydlu cysylltiadau gyda gwasanaeth gofalwyr ifanc, dylai ysgolion:

* Fod â dealltwriaeth glir o nodau a chwmpas y gwasanaeth.
* Gytuno ar ffyrdd o weithio ar y cyd ac efallai nodi’r rhain mewn protocol neu gytundeb (gweler Cam 6: Teclyn 7: Rhestr wirio er mwyn i’r ysgol a gwasanaethau gofalwyr ifanc weithio mewn partneriaeth effeithiol â’i gilydd a Cam 6, Teclyn 8: Cytundeb cydweithio enghreifftiol i’w ddefnyddio gyda gwasanaethau gofalwyr ifanc).